آمریکا فیلادلفیا شهرینده میدانا گلن سیلاحلی سالدیریدا، 2 نفر اؤلدو.
25  یاشیندا نیکولاس گلن آدلی سیلاح‌لی سالدیرقان، اوّل پولیس ماشینینا آتش ائده‌رک بیر پولیس مامورونو یارالادی، داها سونرا بیر بارا آتش ائده‌رک بیر قادینی اؤلدوردو.
حادثه‌ده ایکیسی پولیس، 5 نفر یارالانیب.
سالدیرقان دا حادثه یئرینده وورولا‌راق اؤلدورولدو.
سابیقه‌لی سالدیرقانلارین، اؤلکه‌ده مذاکیره‌لره یول آچان پولیس شدتینه دویدوغو حیرص اوزون‌دن اطرافا دهشت ساچدیغی دوشونولور.
بو آرادا، نیویورک شهرینده ده بیر زیبیل قابیندا میدانا گلن پارتلامادا بیری آغیر 29 نفر یارالانیب.
پارتلاییش منهتن‌ین توریستیک چلسی سمتینده، اینسان‌لارین شنبه آخشامی چؤلده اولدوغو بیر زاماندا میدانا گلدی.
پارتلاماغا زیبیل قابینا یئرلش‌دیریلن پاتلاییجی‌نین یول آچدیغی سانیلیر.
پارتلامانین آردین‌دان حادثه یئرینه گئدن نیویورک بلدیه باشقانی بیل ده بلاسیو، پارتلامانین قصد اولدوغونو ایفاده ائتدی آنجاق شهرین بیر ترور تهدیدی آلتیندا اولمادیغینی سؤیله‌دی.
نیویورک پولیس تشکیلاتی ترورلا موباریزه قروپ‌لاری حادثه یئرینده آراشدیرما باشلادارکن، شهرده امنیت تدبیرلری ایسه آرتیریلدی.
نیوجرسی ایالتینده ده، کؤمک مقصدلی تشکیل ائدیله‌جک قاچیش اوّلینده زیبیل قابی‌نین ایچینه یئرلشدیریلمیش بیر بومبا قورغوسو پارتلادی.
دنیزکناری پارک بؤلگه‌سینده قاچیش اوستونده میدانا گلن پارتلامادا اؤلن یا دا یارا‌لانان اولمادی. پارتلامانین آردین‌دان کؤمک مقصدلی تشکیل ائدیله‌جک 5 کیلومترلیک قاچیش ایسه لغو ائدیلدی.
آمریکادا، 2013دکی بوستون ماراتونو اثناسیندا تشکیل ائدیلن بومبا‌لی سالدیریدا 3 نفر اؤلموش، 260 نفر یارالانمیشدی.
